Diari Oficial de la Generalitat Valenciana


Sumari del DOGV 9887, del 08-07-2024 (2024/6305)

RESOLUCIÓ de 22 de juny de 2024, del conseller de Sanitat per la qual delega competències en les Comissions Mixtes de Seguiment, en l'àmbit dels contractes de concessió per a la gestió de l'assistència sanitària integral dels Departaments de Salut d'Elx-Crevillent (expedient de contractació 700/2006), La Ribera (expedient de contractació 86/2003), Dénia (expedient de contractació 822/2004), Torrevieja (expedient de contractació 87/2003) i Manises (expedient de contractació 555/2006).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6305


Data del document
:   22-06-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria Sanitat

RESOLUCIÓ de 22 de juny de 2024, del conseller de Sanitat per la qual delega competències en les Comissions Mixtes de Seguiment, en l'àmbit dels contractes de concessió per a la gestió de l'assistència sanitària integral dels Departaments de Salut d'Elx-Crevillent (expedient de contractació 700/2006), La Ribera (expedient de contractació 86/2003), Dénia (expedient de contractació 822/2004), Torrevieja (expedient de contractació 87/2003) i Manises (expedient de contractació 555/2006).  
  
 [2024/6305]  
Amb data 5 de setembre de 2007, l'Agència Valenciana de Salut va subscriure contracte de gestió de servicis públics per concessió amb l'entitat Elche-Crevillente Salud, S. A., per a la gestió integral de l'assistència sanitària del Departament de Salut d'Elx-Crevillent (expedient de contractació núm. 700/2006).  
Amb data 31 de març de 2003, la Conselleria de Sanitat va subscriure contracte de gestió de servicis públics per concessió amb l'entitat Ribera Salud II UTE Llei 18/82, per a la gestió integral de l'assistència sanitària de l'Àrea de Salut núm. 10 de la Comunitat Valenciana (expedient de contractació núm. 86/2003).  
Amb data 14 de març de 2005, la Conselleria de Sanitat va subscriure contracte de gestió de servicis públics per concessió amb l'entitat Marina Salud S. A., per a la gestió integral de l'assistència sanitària de l'Àrea 12 de la Comunitat Valenciana (expedient de contractació núm. 822/2004).  
Amb data 21 de març de 2003, la Conselleria de Sanitat va subscriure contracte de gestió de servicis públics per concessió amb l'entitat Torrevieja Salud UTE Llei 18/82, per a la gestió integral de l'assistència sanitària de les zones bàsiques de salut 6, 9, 10, 11 i 12 de l'Àrea 20 de la Comunitat Valenciana (expedient de contractació núm. 87/2003).  
Amb data 27 de desembre de 2006 l'Agència Valenciana de Salut va subscriure contracte de gestió de servicis públics per concessió amb l'entitat Especializada y Primaria L'Horta-Manises S.A., per a la gestió integral de l'assistència sanitària del Departament de Salut L'Horta-Manises, (expedient de contractació núm. 555/2006).  
L'objecte dels contractes és la gestió del servici públic en la seua modalitat de concessió de la prestació dels servicis d'atenció sanitària integral en els Departaments de Salut esmentats.  
Estos contractes preveuen la creació d'un òrgan de control, denominat Comissió Mixta de Seguiment, les comeses del qual són, sense perjuí de les facultats pròpies de l'òrgan de contractació, els de seguiment, vigilància i control de l'execució del contracte.   
L'experiència acumulada pels òrgans directius de la Conselleria sobre les qüestions a tractar en les Comissions Mixtes, aconsella dictar una Resolució per la qual es delegue la competència d'este conseller com a president de la Comissió Mixta. En virtut d'això, i d'acord amb el que es disposa per l'article 9 de la Llei 40/2015, d'1 d'octubre, de Règim Jurídic del Sector Públic i en el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, resolc:  
  
Primer  
Delegar la competència per a actuar com a President de les Comissions Mixtes de Seguiment en l'àmbit dels contractes 700/2006, 86/2003, 822/2004, 87/2003 i 555/2006, en el director general de Gestió Econòmica, Contractació i Infraestructures.  
  
Segon  
La present delegació de competències s'entendrà vigent a partir de l'endemà de publicar-se en el Diari Oficial de la Generalitat Valenciana.  
  
València, 22 de juny de 2024.-El conseller de Sanitat: Marciano Gómez Gómez